วอยซ์ทีวี

วอยซ์ ทีวี () เป็นช่องโทรทัศน์ที่ไม่ใช้คลื่นความถี่ในประเทศไทย ออกอากาศผ่านระบบดาวเทียมและเครือข่ายโทรทัศน์เคเบิล ก่อนหน้านี้เป็นผู้รับใบอนุญาตออกอากาศโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดหมู่ข่าวและเหตุการณ์ปัจจุบัน ออกอากาศทางช่องหมายเลข 21, อินเทอร์เน็ตในเว็บไซต์ www.voicetv.co.thและแอปพลิเคชันบนโทรศัพท์เคลื่อนที่อัจฉริยะ (smartphone) เริ่มทดลองออกอากาศเป็นครั้งแรก ผ่านระบบดาวเทียมดีทีวี ของบริษัท ไทยคม จำกัด (มหาชน) ในระบบซีแบนด์เมื่อวันที่ 29 มิถุนายน พ.ศ. 2552, เปิดตัวเว็บไซต์วอยซ์ทีวี เมื่อวันที่ 23 พฤศจิกายน ปีเดียวกัน, เริ่มแพร่ภาพตลอด 24 ชั่วโมง ตั้งแต่วันที่ 1 มกราคม พ.ศ. 2553, เริ่มออกอากาศผ่านระบบดาวเทียมเคยูแบนด์ตั้งแต่วันที่ 1 มกราคม พ.ศ. 2554 และเริ่มออกอากาศโทรทัศน์ภาคพื้นดินระบบดิจิทัล ตั้งแต่วันที่ 1 เมษายน พ.ศ. 2557 โดยประมูลด้วยมูลค่า 1,338 ล้านบาท ตลอดระยะเวลาที่ออกอากาศในระบบทีวีดิจิทัล ทำรายได้รวม 384 ล้านบาท เรตติ้งดีที่สุด 0.031 ในปี พ.ศ. 2561 และต่ำสุด 0.004 ในปี พ.ศ. 2557

วอยซ์ทีวี เป็นสื่อที่นำเสนอข้อมูลข่าวสารจากทั่วทุกมุมโลก รายงานเจาะลึกประเด็นที่สังคมให้ความสนใจ ด้วยมุมมองที่แตกต่างจากสื่อมวลชนกระแสหลัก รวมทั้งสาระบันเทิงต่าง ๆ เพื่อเสริมสร้างแรงบันดาลใจแก่คนรุ่นใหม่ ด้วยกระบวนการผลิตคุณภาพสูง เพื่อสร้างความแปลกใหม่ หลากหลาย แต่สามารถทำความเข้าใจได้ง่าย และเข้าถึงได้อย่างรวดเร็ว ตอบสนองวิถีชีวิตรูปแบบใหม่ ของคนทำงานในเมือง เพื่อการใช้ชีวิตอย่างมีคุณภาพ ปัจจุบันสามารถเข้าถึงผู้ชม 22 ล้านครัวเรือนทั่วประเทศ และยังนำเสนอผ่านสื่อเครือข่ายสังคมทุกรูปแบบคือ เฟซบุ๊ก, ทวิตเตอร์, อินสตาแกรม และยูทูบ

ทั้งนี้ ตั้งแต่วันที่ 8 ธันวาคม พ.ศ. 2557 จนถึงปัจจุบัน มีเมฆินทร์ เพ็ชรพลาย, ทรงศักดิ์ เปรมสุข อดีตผู้บริหารไอทีวี เป็นกรรมการที่ปรึกษา เป็นกรรมการผู้อำนวยการ, พานทองแท้ ชินวัตร เป็นกรรมการรองผู้อำนวยการ และพินทองทา คุณากรวงศ์ เป็นกรรมการบริษัท

ประวัติ 
บริษัท วอยซ์ ทีวี จำกัด จดทะเบียนจัดตั้งขึ้น เมื่อวันที่ 9 ตุลาคม พ.ศ. 2546 ในนามบริษัท ฮาวคัม เอ็นเตอร์เทนเมนต์ จำกัด ด้วยทุนจำนวน 300 ล้านบาท ประกอบธุรกิจผลิตรายการโทรทัศน์ เพื่อนำออกอากาศเป็นการทั่วไป เดิมตั้งอยู่เลขที่ 414 ถนนพหลโยธิน แขวงสามเสนใน เขตพญาไท กรุงเทพมหานคร (อาคารชินวัตรทาวเวอร์ 1 ปัจจุบันเปลี่ยนชื่อเป็น อาคารอินทัช) ประกอบด้วยกรรมการบริษัท 4 คนคือ พานทองแท้ ชินวัตร, พินทองทา ชินวัตร คุณากรวงศ์, ทรงศักดิ์ เปรมสุข, เฉลิม แผลงศร และมีผู้ถือหุ้นจำนวน 8 รายคือ บริษัท พี.ที.คอร์ปอเรชัน จำกัด (ร้อยละ 56.00), พานทองแท้ ชินวัตร (ร้อยละ 36.96), พินทองทา ชินวัตร คุณากรวงศ์ (ร้อยละ 7.04) และบุคคลอื่นๆ รวมอีก 5 หุ้น มีผลงานผลิตรายการโทรทัศน์ต่างๆ ซึ่งทั้งหมดออกอากาศทางไอทีวี เช่น I Style, ใครรักใครหัวใจตรงกัน,ปลาเก๋าราดพริก,บางกอกรามา ฯลฯ รวมถึงเป็นผู้ถือลิขสิทธิ์ภาพยนตร์การ์ตูนญี่ปุ่น ฮิคารุเซียนโกะ ซึ่งออกอากาศทางสถานีวิทยุโทรทัศน์ไทยทีวีสีช่อง 3 อีกด้วย เปลี่ยนชื่อครั้งแรกเมื่อวันที่ 1 ธันวาคม พ.ศ. 2551 เป็นบริษัท วอยซ์สเตชัน จำกัด, เปลี่ยนครั้งที่สอง เมื่อวันที่ 19 มิถุนายน พ.ศ. 2552 เป็นชื่อปัจจุบัน

ต่อมาได้เข้าร่วมประมูลโทรทัศน์ภาคพื้นดินระบบดิจิทัล ประเภทบริการธุรกิจระดับชาติ หมวดหมู่ข่าว เหตุการณ์ปัจจุบัน และสาระ ได้ช่องหมายเลข 21 และเริ่มทดลองออกอากาศเมื่อวันที่ 1 มกราคม พ.ศ. 2557

คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช. ลงมติอนุมัติการคืนใบอนุญาตวอยซ์ทีวี ของบริษัท วอยซ์ ทีวี จำกัด และให้ยุติการออกอากาศเฉพาะทีวีดิจิทัลช่อง 21 ในวันที่ 1 กันยายน พ.ศ. 2562 จากนั้นวอยซ์ทีวีจึงแพร่ภาพออกอากาศบนดาวเทียม ตั้งแต่เวลา 00:01 น. เป็นต้นไป ในหลาย ๆ ช่องทางของทีวีดาวเทียมสื่อออนไลน์อย่างต่อเนื่อง โดยเช่าสัญญาณช่อง V2H2 ในระบบโทรทัศน์ผ่านดาวเทียมช่อง 51 ของเอ็มวีทีวี ในการออกอากาศ

ผู้ประกาศข่าวและผู้รายงานข่าว

ผู้ประกาศข่าวและผู้รายงานข่าวในปัจจุบันที่มีชื่อเสียง 
 ลักขณา ปันวิชัย
 หม่อมหลวงณัฏฐกรณ์ เทวกุล
 ชูวัส ฤกษ์ศิริสุข
 วิโรจน์ อาลี
 ธีรัตถ์ รัตนเสวี
 ศศิพงศ์ ชาติพจน์
 วีรนันต์ กัณหา
 ชลวิศว์ วงษ์ศรีวอ
 ภูวนาท คุนผลิน
 พัชยา มหัทธโนธรรม
 ตวงพร อัศววิไล

ผู้ประกาศข่าวและผู้รายงานข่าวในปัจจุบัน

ผู้สื่อข่าว 
 กัณตพล อนุวรรณ 
 ปรีชา พงษ์โมลา
 วีรนันต์ กัณหา
 ชยพล มาลานิยม
 ฉายฉาน คำคม
 วีรวินทร์ ศรีโหมด
 ทัตตพันธุ์ สว่างจันทร์

ออนไลน์

ผู้ประกาศข่าวและผู้รายงานข่าวและพิธีกรในอดีต 
 ปิยบุตร แสงกนกกุล (ปัจจุบันเป็นนักการเมืองอิสระ)
 พรรณิการ์ วานิช (ปัจจุบันเป็นนักการเมืองอิสระ)
 มนทกานติ รังสิพราหมณกุล (ปัจจุบันยุติการทำหน้าที่แล้ว)
 กรกฎ พัลลภรักษา (ปัจจุบันยุติการทำหน้าที่แล้ว)
 สุลักษณ์ หลำอุบล (ปัจจุบันยุติการทำหน้าที่แล้ว)
 โชติรส นาคสุทธิ์ (ปัจจุบันยุติการทำหน้าที่แล้ว)
 ภคมน หนุนอนันต์ (ปัจจุบันเป็นสมาชิกสภาผู้แทนราษฎร พรรคก้าวไกล)
 อัษนัย ปัญญามัง (ปัจจุบันยุติการทำหน้าที่แล้ว)
 ดวงพร มะโน่แจ่ม (ปัจจุบันยุติการทำหน้าที่แล้ว)
 ธนาพล เรามานะชัย (ปัจจุบันยุติการทำหน้าที่แล้ว)
 สุบงกช สุขแก้ว (ปัจจุบันยุติการทำหน้าที่แล้ว)
 โกสินทร์ อัตตโนรักษ์ (ปัจจุบันยุติการทำหน้าที่แล้ว)
 ปองขวัญ สวัสดิภักดิ์ (ปัจจุบันศึกษาต่อปริญญาเอกที่ต่างประเทศ)
 ณัฏฐา มหัทธนา (ปัจจุบันเป็นสื่อมวลชนอิสระ)
 ณัฐวุฒิ ใสยเกื้อ (ปัจจุบันดำรงตำแหน่งผู้อำนวยการครอบครัวเพื่อไทย)
 ธีมะ กาญจนไพริน (ปัจจุบันอยู่ช่องวัน 31 ในนามสำนักข่าววันนิวส์ และพิธีกรอิสระ)
 อดิศร เพียงเกษ (ปัจจุบันเป็นนักการเมืองอิสระ)
 สุชาณี รุ่งเหมือนพร (ปัจจุบันยุติการทำหน้าที่แล้ว)
 ชมะนันทน์ วรรณวินเวศร์ (ปัจจุบันยุติการทำหน้าที่แล้ว)
 เนื้อแพร พงษ์สุวรรณ (ปัจจุบันยุติการทำหน้าที่แล้ว)
 สุชาทิพ จิรายุนนท์ (ปัจจุบันยุติการทำหน้าที่แล้ว)
 จอม เพชรประดับ (ปัจจุบันเป็นสื่อมวลชนอิสระ)
 วรวัฒน์ ฉิมคล้าย (ปัจจุบันยุติการทำหน้าที่แล้ว)
 สุทธิพร บุญช่วย (ปัจจุบันยุติการทำหน้าที่แล้ว)
 ชยาภรณ์ กำโชค (ปัจจุบันยุติการทำหน้าที่แล้ว)
 วิภา ปิ่นแก้ว (ปัจจุบันยุติการทำหน้าที่แล้ว)
 นิติทัศน์ ถาวรกูล (ปัจจุบันอยู่ช่อง 8)
 นิติธร สุรบัณฑิตย์ (ปัจจุบันยุติการทำหน้าที่แล้ว)
 พัสวี ฐิติพรวัฒนกุล (ปัจจุบันอยู่ทีเอ็นเอ็น 16)
 จิตต์สุภา ฉิน (ปัจจุบันทำยูทูปช่อง Spin9 และพิธีกรอิสระ)
 สุรเดช อภัยวงศ์ (ปัจจุบันยุติทำหน้าที่แล้ว)
 ฌาณวิทย์ ไชยศิริวงศ์ (ปัจจุบันยุติการทำหน้าที่แล้ว)
 วิลาสินี แวน ฮาเรน (ปัจจุบันอยู่เนชั่นทีวี)
 ภคพงศ์ อุดมกัลยารักษ์ (ปัจจุบันอยู่โมโน 29 และพิธีกรอิสระ​)
 ร่มเกล้า อมาตยกุล (ปัจจุบันยุติการทำหน้าที่แล้ว)
 สุรนันทน์ เวชชาชีวะ (ปัจจุบันเป็นสมาชิกพรรคสร้างอนาคตไทย)
 อินทิรา เจริญปุระ (ปัจจุบันเปิดร้านอาหารและกาแฟ Coffee Tree) 
 ลิณธิภรณ์ วริณวัชรโรจน์ (ชื่อเดิม อรุณี กาสยานนท์) (ปัจจุบันดำรงตำแหน่งรองเลขาธิการพรรคเพื่อไทย)
 ชาญชัย ประทีปวัฒนวงศ์ (ปัจจุบันอยู่เนชั่นทีวี และพิธีกรอิสระ)
 ประสิทธิ์ชัย คำบาง (ปัจจุบันยุติการทำหน้าที่แล้ว)
 นครินทร์ วนกิจไพบูลย์ (ปัจจุบันอยู่เดอะสแตนดาร์ด และสื่อมวลชน และพิธีกรอิสระ)
 เอกวรัญญู อัมระปาล (ปัจจุบันดำรงตำแหน่งผู้ช่วยเลขานุการผู้ว่าราชการกรุงเทพมหานคร นายชัชชาติ สิทธิพันธุ์ และโฆษกกรุงเทพมหานคร)
 วิศรุต บุญยา (ปัจจุบันเป็นผู้บรรยายพากย์เสียง)
 ขัตติยา สวัสดิผล (ปัจจุบันลงสมัครเป็น สังกัดพรรคเพื่อไทย)
 ชัยรัตน์ ถมยา (ปัจจุบันอยู่สำนักข่าวเอ็นเอชเคเวิลด์)
 อธึกกิต แสวงสุข (ปัจจุบันอยู่มติชน และเป็นสื่อมวลชนอิสระ)
 นายแพทย์สุรพงษ์ สืบวงศ์ลี (ปัจจุบันเป็นสื่อมวลชนอิสระ)
 พงษ์เกษม สัตยาประเสริฐ (ปัจจุบันอยู่ไทยรัฐทีวี และพิธีกรอิสระ)
 ผศ.ดร.พิชญ์ พงษ์สวัสดิ์ (ปัจจุบันยุติการทำหน้าที่แล้ว)
 ศิโรตม์ คล้ามไพบูลย์ (ปัจจุบันจัดรายการอยู่มติชนเป็นสื่อมวลชนอิสระ)

รายการที่ยุติการออกอากาศไปแล้ว 
 Voice Go ! 
 Brain Wake
 คิดเล่นเห็นต่างกับคำผกา
 In Her View
 Divas Cafe
 ปลื้ม Explore !
 Cooking With Jacqui
 ทรายอิน
 Book Guide
 Overview Extra
 มองโลก Daily
 ย่อโลก
 TonightThailand
 i ASEAN
 Global Village
 Voice Market
 Big Boom Box
 The Master
 ใบตองแห้ง On Air
 ยามไทม์
 ตาสว่าง
 Overview

อ้างอิง

แหล่งข้อมูลอื่น 
 

สถานีโทรทัศน์ในประเทศไทย
ช่องข่าวในประเทศไทย
ผู้ผลิตรายการข่าว
โทรทัศน์ระบบดิจิทัลในประเทศไทย
เว็บไซต์ข่าวในประเทศไทย
ช่องโทรทัศน์อินเทอร์เน็ต
ช่องยูทูบ